YONG ดีด 4% รับแรงเก็งงบ Q1 โต พ่วง “พีอี” 23 เท่า ต่ำกว่าตลาด
YONG เด้ง 4% คาดนักลงทุนเข้าซื้อเก็งงบ Q1/66 สดใส หลังมีแบ็กล็อก 648 ล้านบาทที่เตรียมรับรู้เป็นรายได้ในวันนี้ ฟาก “พีอี” ยังอยู่ระดับต่ำเพียง 23 เท่า จากพีอีกลุ่มที่ 65 เท่า
YONG เด้ง 4% คาดนักลงทุนเข้าซื้อเก็งงบ Q1/66 สดใส หลังมีแบ็กล็อก 648 ล้านบาทที่เตรียมรับรู้เป็นรายได้ในวันนี้ ฟาก “พีอี” ยังอยู่ระดับต่ำเพียง 23 เท่า จากพีอีกลุ่มที่ 65 เท่า
20 เม.ย. 2566

ผู้สื่อข่าวรายงานว่า วันนี้ (20 เม.ย.66) ราคาหุ้น บริษัท ยงคอนกรีต จำกัด (มหาชน) หรือ YONG ณ เวลา 11:13 น. อยู่ที่ระดับ 3.56 บาท บวก 0.14 บาท หรือ 4.09% สูงสุดที่ระดับ 3.60 บาท ต่ำสุดที่ระดับ 3.36 บาท ด้วยมูลค่าการซื้อขาย 62.04 ล้านบาท

โดยราคาหุ้น YONG ปรับตัวเพิ่มขึ้นต่อเนื่องจากวานนี้ คาดมาจากนักลงทุนเข้าเก็งกำไรว่าผลประกอบการในไตรมาส 1/66 จะออกมาดี หลังจากในปัจจุบันบริษัทฯมีแบ็กล็อกที่จะรับรู้เป็นรายได้ในปีนี้อยู่ราว 648 ล้านบาท พร้อมวางเป้าหมายรายได้ปีนี้เติบโต 15% จากแนวโน้มการฟื้นตัวของผู้พัฒนาอสังหาริมทรัพย์
นอกจากนี้ อัตราส่วนราคาหุ้นต่อกำไรต่อหุ้น (P/E) ยังอยู่ในระดับต่ำที่ 23.03 เท่า เทียบกับ P/E ตลาดอยู่ที่ระดับ 65.94 เท่า